b'\n_START_ARTICLE_\nTaurus (raketti)\n_START_SECTION_\nKantoraketin rakettivaiheet\n_START_PARAGRAPH_\nKantoraketin ensimm\xc3\xa4inen vaihe, Thiokolin valmistama Castor 120, perustuu LGM-118A Peacekeeper ICBM:n ensimm\xc3\xa4iseen vaiheeseen. Vaiheet 2 ja 3 ovat Orion-50i\xc3\xa4 (kuten  Pegasus-1 mutta ilman siipi\xc3\xa4 tai vakaimia) ja vaihe 4 on Orion-38, kuten Pegasus-3.\n_START_SECTION_\nOCOn laukaisun ep\xc3\xa4onnistuminen\n_START_PARAGRAPH_\n24. helmikuuta 2009 Taurus XL kantoraketti ep\xc3\xa4onnistui laukaisemaan 270 miljoonan dollarin Orbiting Carbon Observatoryn kiertoradalle. Laukaisu onnistui normaalisti kello 09:55 GMT Vandenberg Air Force Basesta, mutta lennon my\xc3\xb6h\xc3\xa4isemm\xc3\xa4ss\xc3\xa4 vaiheessa saatu data viittasi siihen, ett\xc3\xa4 satelliittia lennon alkuvaiheissa suojaava ja kantoraketin ilmanvastusta v\xc3\xa4hent\xc3\xa4v\xc3\xa4 nokkakartio ("fairing") ei irtautunut my\xc3\xb6hemmin kantoraketista. Nokkakartion huomattavan massan vuoksi kantoraketin 3. vaihe ei saavuttanut kiertorataan vaadittua nopeutta ja satelliitti putosi Etel\xc3\xa4iseen j\xc3\xa4\xc3\xa4mereen. 4. maaliskuuta 2011 Taurus XL:ll\xc3\xa4 laukaistu Glory-ilmastosatelliitti tuhoutui samankaltaisessa onnettomuudessa.\n_START_SECTION_\nSuunnitellut laukaisut\n_START_PARAGRAPH_\nTauruksen kanssa samankaltaisia kantoraketteja voidaan k\xc3\xa4ytt\xc3\xa4\xc3\xa4 my\xc3\xb6s Yhdysvaltain ohjuspuolustusviraston Maalle sijoitetun reittivaiheen ohjuspuolustuksen j\xc3\xa4rjestelm\xc3\xa4ss\xc3\xa4._NEWLINE_Orbital Sciences kehitt\xc3\xa4\xc3\xa4 my\xc3\xb6s Taurus II:sta, mahdollisesti Delta II:sta korvaavaa kantorakettia, jonka ensimm\xc3\xa4inen vaihe k\xc3\xa4ytt\xc3\xa4\xc3\xa4 nestem\xc3\xa4ist\xc3\xa4 polttoainetta toisin kuin alkuper\xc3\xa4inen Taurus. Ensilento on suunniteltu joulukuulle 2010.\n_START_SECTION_\nTaurus II\n_START_PARAGRAPH_\nTaurus II on 2000-luvun alussa NASAn rahoituksella kehitetty versio Taurus-kantoraketista. Sen ensimm\xc3\xa4inen vaihe on suunniteltu ja rakennettu Ukrainassa ja toinen vaihe on OSC-yhti\xc3\xb6n oma tuote. Vuonna 2008 ukrainalaiset Juzhnoje ja Juzhmash solmivat vuoteen 2019 ylt\xc3\xa4v\xc3\xa4n yhteisty\xc3\xb6sopimuksen Orbital Sciences-yht\xc3\xb6n kanssa toimittaen NK-33-rakettimoottoreita, joihin Aerojetin AJ-26-moottori perustuu. Raketti pystyy nostamaan 5000 kg matalalle maan kiertoradalle (LEO).  R_NEWLINE_Kes\xc3\xa4kuussa 2011 Taurus 2-raketti vauroitui pahasti moottorin koek\xc3\xa4yt\xc3\xb6ss\xc3\xa4 NASAn Stennis Space Centerin E-1-koek\xc3\xa4ytt\xc3\xb6penkiss\xc3\xa4. Ilmeisesti moottorin ajoaineputki katkesi, joka voi olla suunnittelu- tai valmistusvirhe.  T\xc3\xa4m\xc3\xa4 siirt\xc3\xa4nee lokakuussa 2011 aiotun ensilaukaisun hamaan tulevaisuuteen, etenkin ottaen huomioon Tauruksen perusmallin ep\xc3\xa4onnistuneet laukaisut.'